Pažnja se usmjerava na ekonomiju. 9/8/02 - 2002-08-09
Eric Witte, analitičar u Washingtonskom uredu Koalicije za međunarodnu pravdu o predstojećim izborima u BiH.
E. WITTE: Jasno je da je fokus preusmjeren na pitanja ekonomske reforme, kao i na pitanja vladavine zakona, i čigledno je da se bh glasači sve više i više informiraju o tome šta je potrebno kako bi se stvorila živa ekonomija za bosanskohercegovačku budućnost, to jest takva ekonomija koja bi omogućila otvaranje novih radnih mjesta, što je u svačijem interesu. Po mom mišljenju, što su bh birači bolje informirani, bh političari imaju zadatak da zaista i ispune što obećaju, moraju obratiti više pažnje na to šta poručuju glasačima o tome šta će uraditit na polju ekonomije ukoliko budu izabrani. VOA: Ovaj put se bh zvaničnici biraju na četvorogodišnje mandate. Prema procjenama nekih političkih analitičara Alijansa za promjene se raspada. Kako biste procijenili ishod oktobarskih izbora? E.WITTE: Ne bih rekao da se Alijansa za promjene raspada. Rekao bih da je faza u kojoj su sada, faza neslaganja, te da je to predizborna faza kroz koju prolazi svaka koalicija. Možete to vidjeti na primjeru Srbije. DOS se raspada prije srbijanskih izbora. To je prirodno, a nakon toga dolaze ponovni pregovori i naknadne koalicije, zavisno od toga šta će se desiti. Mislim da postoji nada za umjerene struje u BiH i da će iz toga izaći jedna nova koalicija koja će učiniti napredak po ovim pitanjima. Mislim da će bh glasači isto tako možda kazniti one ljude koji su stalno ometali logične korake kada je u pitanju ekonomksa reforma. Na primjer: zakonu koji se tiče zajedničkih veterinarskih standarda, protive se neki političari iz RS. Mislim da glasači iz RS mogu lako shvatiti da biti opozicija u ovom slučaju nema nikakvog smisla, jer BiH može izvoziti meso u Evropsku Uniju ukoliko se taj zakon usvoji, a u RS ima ljudi koji mogu zaraditi novac prodajući meso zemljama EU. Oni znaju koga mogu kriviti, neka samo sagledaju koji to političari ovakvo šta ometaju. Mislim da postoji nada za umjerene snage da usvoje ovu logiku zdravog razuma i zadobiju podršku ljudi koji su spremni da posluju sa svijetom.